****

**ประกาศองค์การบริหารส่วนตำบลลิพัง**

**เรื่อง  สอบราคาจ้างโครงการปรับปรุงอาคารเพื่อจัดตั้งศูนย์ไอซีที ชุมชนตำบลลิพัง   
หมู่ที่ 2 ตำบลลิพัง อำเภอปะเหลียน จังหวัดตรัง**

                   ด้วยองค์การบริหารส่วนตำบลลิพัง  มีความประสงค์จะสอบราคาจ้างโครงการปรับปรุงอาคารเพื่อจัดตั้งศูนย์ไอซีทีชุมชนตำบลลิพัง บริเวณบางส่วนอาคารของศูนย์พัฒนาเด็กเล็กบ้านทุ่งปาหนัน หมู่ที่ 2 ตำบลลิพัง อำเภอปะเหลียน จังหวัดตรัง กว้าง 5 เมตร ยาว 9 เมตร สูง 3.09 เมตร ตามแบบแปลนที่องค์การบริหารส่วนตำบลลิพังกำหนด พร้อมป้ายโครงการ งบประมาณ 155,000 บาท  (หนึ่งแสนห้าหมื่นห้าพันบาทถ้วน)  ในการพิจารณาจะพิจารณาในราคารวม 

**การลงนามในสัญญาจะกระทำได้ต่อเมื่อองค์การบริหารส่วนตำบลลิพัง มีงบประมาณเพียงพอเท่านั้น**

**ผู้มีสิทธิเสนอราคาจะต้องมีคุณสมบัติดังนี้**

                   1. เป็นนิติบุคคล  หรือบุคคลธรรมดาที่มีอาชีพรับจ้างทำงานที่สอบราคาจ้างดังกล่าว

                   2. ผู้เสนอต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย      เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

                   3. ผู้เสนอราคาต้องไม่เป็นผู้มีประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลลิพัง ณ วันประกาศสอบราคา และไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในครั้งนี้

                   4. ผู้เสนอราคาจะต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ  หรือหน่วยงานการบริหารราชการส่วนท้องถิ่น  ในขณะที่ยื่นซองสอบราคา

                   5. ผู้เสนอราคาต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

                   6. ผู้เสนอราคาจะต้องเป็นนิติบุคคลหรือบุคคลธรรมดา มีผลงานก่อสร้างประเภทเดียวกันกับงานที่สอบราคาจ้าง ในวงเงินไม่น้อยกว่า 77,500 บาท (เจ็ดหมื่นเจ็ดพันห้าร้อยบาทถ้วน) และเป็นผลงานที่มีคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่น ซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ

                   7. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (E-GovermentProcurement) e : GP ต้องลงทะเบียนในระบบอิเล็คทรอนิกส์ของกรมบัญชีกลาง ที่เว็บไซต์ศูนย์ข้อมูลจัดจ้างภาครัฐ

ผู้สนใจติดต่อขอซื้อเอกสารสอบราคาได้ที่ ศูนย์รวมข้อมูลข่าวสารจัดซื้อจัดจ้างของ อบต.ระดับอำเภอ(ที่ว่าการอำเภอปะเหลียน ชั้น 2 ห้องท้องถิ่นอำเภอ) อำเภอปะเหลียน  จังหวัดตรัง **วันที่ 5 มีนาคม 2558** และ ส่วนการคลัง องค์การบริหารส่วนตำบลลิพัง ระหว่าง**วันที่** **6 มีนาคม 2558  –       19  มีนาคม  2558** ในราคาชุดละ 1,000 บาท ดูรายละเอียดได้ที่เว็บไซต์ [www.lipung.com](http://www.lipung.com/)  หรือเว็บไซต์ www.gprocurement.go.th และสอบถามทางโทรศัพท์หมายเลข 0-7520-4435 ในวันและเวลาราชการ

**-2-**

**กำหนดดูสถานที่ก่อสร้าง**

**ในวันที่ 18 มีนาคม  2558   ตั้งแต่เวลา  09.30  น. – 11.00 น.**โดยให้ผู้ซื้อแบบและรายละเอียดประสานกับหน่วยงานส่วนโยธาเพื่อพาไปดูสถานที่ก่อสร้างก่อนที่จะมายื่นซองเสนอราคาต่อองค์การบริหารส่วนตำบลลิพัง  หากผู้ซื้อแบบและรายการละเอียดไม่ไปดูสถานที่ก่อสร้าง ให้ถือว่าผู้ซื้อแบบและรายการละเอียดได้ทราบสถานที่ก่อสร้าง  ตลอดจนอุปสรรคและปัญหาต่าง ๆ ดีแล้ว เมื่อมีอุปสรรคและปัญหาในระหว่างการดำเนินงานจะนำมาอ้างเพื่อให้พ้นความรับผิดชอบต่อองค์การบริหารส่วนตำบลลิพังมิได้

**กำหนดยื่นซอง**


**วันที่**  **5** **มีนาคม 2558** **ตั้งแต่เวลา 08.30  น.**- **16.30  น.**  ณ  ศูนย์รวมข้อมูลข่าวสารจัดซื้อจัดจ้างของ  อบต.ระดับอำเภอ  (ที่ว่าการอำเภอปะเหลียน  ชั้น 2 ห้องท้องถิ่นอำเภอ)  อำเภอปะเหลียน  จังหวัดตรัง

**วันที่** **6 มีนาคม  2558 –  19 มีนาคม  2558**ระหว่างเวลา **08.30 น.-16.30** **น.**    (ในวันและเวลาราชการ)  ณ  ส่วนการคลัง องค์การบริหารส่วนตำบลลิพัง

**กำหนดเปิดซอง**

**วันที่ 20 มีนาคม  2558  เวลา  10.00  น. เป็นต้นไป**ณ  ศูนย์รวมข้อมูลข่าวสารจัดซื้อจัดจ้างของ  อบต.ระดับอำเภอ (ที่ว่าการอำเภอปะเหลียน ชั้น  2 ท้องถิ่นอำเภอ) อำเภอปะเหลียน จังหวัดตรัง

ประกาศ    ณ    วันที่   **5** เดือน   **มีนาคม**    พ.ศ. **2558**

  (ลงชื่อ)           

         (นายสมเจตน์   หนูหมาด)

                                                นายกองค์การบริหารส่วนตำบลลิพัง

